Ma d ayen yerzan tiremt n tsiwelt, ula dagi tamarut tesexdem ukkuẓ n tiram n tsiwelt ;tin yeṭuqten ; d tasiwelt yeggran ɣef teḥkayt ; anda amsawal yeḥekku-d seg mi i dḍeran inaḍruyen neɣ ɣef inaḍruyen i d-yeḍran deg yizri. Tin ɣur-s tasiwelt yeddan d teḥkayt anda amsawal yettales-d inaḍruyen am waken imir id-ḍerrun. Am waken nufa tamarut tsexdem daɣen tiremt anda tasiwelt tezwar ɣef teḥkayt ; d ayen ur neṭuqqet ara s waṭas deg wamud-agi, anda amsawal yeḥkku-d inaḍruyen uqbel ad d-ḍerun, d ayen yeεnan asirem neɣ tirga n yiwudam n teḥkayt. Tanggarut d tin yeεnan « amyekcem n sin n leṣṣenaf tiram n tsiwelt » ; d ayen nufa daɣen deg wamud-agi, anda amsawal yesxleḍ sin leṣṣnaf n tiram ; tasiwelt yeggran ɣef teḥkayt akked tsiwelt yeddan d teḥkayt.